b'\n_START_ARTICLE_\nTarpejska pe\xc4\x8dina\n_START_PARAGRAPH_\nTarpejska pe\xc4\x8dina (latinsko \xe2\x80\x99\xe2\x80\x99rupes Tarpeia\xe2\x80\x99\xe2\x80\x99) je bila strma pe\xc4\x8dina na ju\xc5\xbenem vrhu Kapitolskega gri\xc4\x8da v anti\xc4\x8dnem Rimu, s katere se je razprostiral pogled na Rimski forum. Poznana je bila po tem, da je v obdobju Republike slu\xc5\xbeila kot mori\xc5\xa1\xc4\x8de na na\xc4\x8din, da so z nje obsojence - morilce, izdajalce, su\xc5\xbenje in druge - metali v prepad. Podobno so postopali s fizi\xc4\x8dnimi in du\xc5\xa1evnimi invalidi, \xc4\x8de so Rimljani ugotovili da je njihova invalidnost posledica prekletstva bogov.'